

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 021-05/20-01/07

URBROJ: 2178/12-03-20-02

Velika Kopanica, 9. prosinac 2020. godine

**Z A P I S N I K**

**S 32. SJEDNICE OPĆINSKOG VIJEĆA**

**OPĆINE VELIKA KOPANICA**

Na 32. sjednici Općinskog vijeća Općine Velika Kopanica održanoj 9. prosinca 2020. godine u Općinskoj vijećnici, Vladimira Nazora 1, Velika Kopanica, bilo je nazočno 11 izabranih vijećnika.

Nazočni vijećnici: Tomislav Jagić – predsjednik Vijeća, Šimo Kladarić – zamjenik Predsjednika Vijeća (online), Ivan Antolović, Krunoslav Zdunić, Darko Relota, Marina Jularić, Miroslav Matić, Anamarija Vukovac, Josip Glavačević, Mato Mikleušević i Zdenka Knežević

Odsutni vijećnici: Željko Matić i Ivan Stojšić.

Ostali prisutni: Ivan Meteš – općinski načelnik, Blaž Šokčević – zamjenik načelnika, Željko Butorac – komunalni redar i Marija Lolić – pročelnica.

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić, otvorio je sjednicu u 19,00 h i pozdravio sve prisutne te konstatirao kvorum.

Predsjednik objašnjava prisutnim Vijećnicima da se Potpredsjednik Kladarić na ovoj sjednici pridružiti putem video veze iz razloga što mi je određena mjera samoizolacije. Člankom 56. Poslovnika Općinskog vijeća Općine Velika Kopanica propisano je da se sjednica Općinskog vijeća može održati putem video veze. Mnoge općine i gradovi održavaju sjednice putem video veze. Međutim, iz tehničkih razloga navodi da je ova sjednicu ipak sazvana za održavanje redovnim načinom uz pridržavanje svih epidemioloških mjera i uputa Hrvatskog zavoda za javno zdravstvo. Navodi da nema saznanja imaju li svi Vijećnici uvjete (kao što su računalo i pristup internetu) za prisustvovanje online sjednici. Potpredsjednik je zatražio prisustvovanje sjednici putem video veze, što mu je Predsjednik i odobrio uzimajući u obzir trenutnu izvanrednu situaciju s pandemijom Covida 19.

DNEVNI RED:

1. Verifikacija Zapisnika s 30. i 31. sjednice Općinskog vijeća Općine Velika Kopanica;
2. Proračun Općine Velika Kopanica za 2021. godinu s projekcijama za 2022. i 2023. godinu:
	1. Prijedlog Proračuna Općine Velika Kopanica za 2021. godinu s projekcijama za 2022. i 2023. godinu:
	2. Prijedlog Programa građenja komunalne infrastrukture na području Općine Velika Kopanica u 2021. godini,
	3. Prijedlog Programa održavanja komunalne infrastrukture području Općine Velika Kopanica u 2021. godini,
	4. Prijedlog Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2021. godini,
	5. Prijedlog Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2021. godini,
	6. Prijedlog Programa korištenja sredstava ostvarenih od promjene namjene poljoprivrednog zemljišta na području Općine Velika Kopanica u 2021. godini;
	7. Prijedlog Programa utroška sredstava ostvarenih od šumskog doprinosa na području Općine Velika Kopanica u 2021. godini,
	8. Prijedlog Programa socijalne skrbi na području Općine Velika Kopanica u 2021. godini,
	9. Prijedlog Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2021. godini,
	10. Prijedlog Programa vatrogastva i civilne zaštite na području Općine Velika Kopaniica u 2021. godini;
	11. Prijedlog Odluke o izvršenju Proračuna Općine Velika Kopanica u 2021. godini.
3. Prijedlog Odluke o raspoređivanju sredstava za redovito financiranje političkih stranaka u 2021. godini;
4. Prijedlog Odluke o osnivanju Dječjeg vrtića;
5. Prijedlog Plana davanja koncesija na području Općine Velika Kopanica za 2021. godinu;
6. Prijedlog Izmjene i dopune Odluke o grobljima na području Općine Velika Kopanica;
7. Razno.

Nakon čitanja Dnevnog reda, Predsjednik isti daje na raspravu.

Nakon što nije bilo komentara i prijedloga ide na glasovanje. Dnevni red je prihvaćen sa 11 glasova ZA.

**TOČKA 1: Verifikacija Zapisnika s 30. i 31. sjednice Općinskog vijeća Općine Velika Kopanica**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje na glasovanje Zapisnik s 30. sjednice Općinskog vijeća Općine Velika Kopanica

Zapisnik s 30. sjednice Općinskog vijeća Općine Velika Kopanica je javnim glasovanjem usvojen jednoglasno (11 glasova ZA).

Predsjednik zatim daje na glasovanje Zapisnik s 31. sjednice Općinskog vijeća Općine Velika Kopanica.

Zapisnik s 31. sjednice Općinskog vijeća Općine Velika Kopanica je javnim glasovanjem usvojen jednoglasno (11 glasova ZA).

**TOČKA 2: Proračun Općine Velika Kopanica za 2021. godinu s projekcijama za 2022. i 2023. godinu:**

1. Prijedlog Proračuna Općine Velika Kopanica za 2021. godinu s projekcijama za 2022. i 2023. godinu:
2. Prijedlog Programa građenja komunalne infrastrukture na području Općine Velika Kopanica u 2021. godini,
3. Prijedlog Programa održavanja komunalne infrastrukture području Općine Velika Kopanica u 2021. godini,
4. Prijedlog Programa utroška naknade za zadržavanje nezakonito izgrađenih zgrada u prostoru na području Općine Velika Kopanica u 2021. godini,
5. Prijedlog Programa korištenja sredstava ostvarenih raspolaganjem poljoprivrednim zemljištem u vlasništvu Republike Hrvatske na području Općine Velika Kopanica u 2021. godini,
6. Prijedlog Programa korištenja sredstava ostvarenih od promjene namjene poljoprivrednog zemljišta na području Općine Velika Kopanica u 2021. godini;
7. Prijedlog Programa utroška sredstava ostvarenih od šumskog doprinosa na području Općine Velika Kopanica u 2021. godini,
8. Prijedlog Programa socijalne skrbi na području Općine Velika Kopanica u 2021. godini,
9. Prijedlog Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2021. godini,
10. Prijedlog Programa vatrogastva i civilne zaštite na području Općine Velika Kopanica u 2021. godini;
11. Prijedlog Odluke o izvršenju Proračuna Općine Velika Kopanica u 2021. godini.

Predsjednik otvara 2. točku dnevnog reda i daje riječ načelniku.

Načelnik pozdravlja prisutne.

Predlaže Proračun Općine Velika Kopanica za 2021.g. u ukupnom iznosu 29.517.900,00 kn. Od toga su planirani prihodi poslovanja 27.955.300,00 kn, a prihodi od prodaje nefinancijske imovine 23.000,00 kn te planirani preneseni višak prihoda 1.539.600,00 kn.

Načelnik izlaže planirane prihode i rashode. Navodi najznačajnije planirane projekte za 2021. godinu.

Vijećnik Mikleušević napominje da nije uvrštena stavka za spomenik u Maloj Kopanici te navodi da bi se to trebalo odraditi kada se bude uređivao vatrogasni dom u Maloj Kopanici. Navodi da se za sufinanciranje spomenika dobiva 70%.

Vijećnik Glavačević navodi da se pozicija za članarinu LAGa Slavonska Ravnica premjesti među ostale članarine te da se uskladi iznos za vatrogasnu zajednicu sa Zakonom o vatrogastvu.

Potpredsjednik Kladarić navodi da nije navedena stavka za osnivanje vrtića i predlaže da se otvori ta stavka.

Nema više pitanja i komentara.

Predsjednik predlaže da se glasuje o cijeloj točki Dnevnog reda odjednom, a ne pojedinačno za Proračun, pripadajuće Programe i Odluku o izvršenju.

Predsjednik daje na glasanje prijedlog da se o cijeloj točki dnevnog reda glasuje odjednom. Prijedlog Predsjednika se javnim glasovanjem, usvaja jednoglasno (11 glasova ZA).

Predsjednik zatim daje na glasovanje 2. točku Dnevnog reda.

Proračun Općine Velika Kopanica za 2021. godinu s projekcijama za 2022. i 2023. godinu s pripadajućim Programima i Odlukom o izvršavanju Proračuna Općine Velika Kopanica za 2021. godinu su javnim glasovanjem jednoglasno usvojeni (11 glasova ZA).

**TOČKA 3: Prijedlog Odluke o raspoređivanju sredstava za redovito financiranje političkih stranaka u 2021. godini**

Predsjednik otvara 3. točku dnevno reda i daje riječ pročelnici.

Pročelnica navodi da se Odlukom raspoređuju se financijska sredstva predviđena za rad političkih stranka i nezavisnih vijećnika zastupljenih u Općinskom vijeću Općine Velika Kopanica u 2021. godini uz iznosu od 2.000,00 kn po vijećniku i 2.200,00 po Vijećnici.

Kako nema nikakvih komentara, pitanja i prijedloga, Predsjednik daje na glasovanje 3. točku dnevnog reda.

Odluka o raspoređivanju sredstava za redovito financiranje političkih stranaka i nezavisnih vijećnika u Općinskom vijeću Općine Velika Kopanica za 2021. godinu je javnim glasovanjem jednoglasno usvojena (11 glasova ZA).

**TOČKA 4: Prijedlog Odluke o osnivanju Dječjeg vrtića**

Predsjednik otvara 4. točku dnevnog reda i daje riječ načelniku.

Načelnik objašnjava da se osniva zajednički dječji vrtić s Općinom Donji Andrijevci, Općinom Oprisavci i Općinom Trnava. Udjel naše Općine u vlasništvu bi bio 25%. Naš vrtić bi se zvao Medenjak. U vrtić bi se primala djeca od 3 godine života do škole. Na taj način bi riješili i pitanja organiziranja obveznog predškolskog programa. Napominje da je problem prostor. Postoji nekoliko ideja na koji način da se osigura prostor – u društvenom domu u Velikoj Kopanici nakon rekonstrukcije će biti prostor iznad sale, prostor vjenčane sale, prostor stare škole u Velikoj Kopanici.

Vijećnik Glavačević navodi da je problematično što je Vijeće dobilo ovu Odluku nepripremljeno. Navodi da je riječ o osjetljivoj temi, a da nemaju sve informacije.

Načelnik navodi da u Općini postoji interes za uslugama dječjeg vrtića. Napominje da su neke Općine sagradile nove vrtiće bespovratnim sredstvima, ali di ih ti vrtići sada koštaju 1.000.000,00 kn godišnje. Na ovaj način će se znatno smanjiti troškovi.

Zamjenik navodi da se djelomično slaže s Vijećnikom Glavačevićem. Navodi da je potrebno dobro sve iskomunicirati, da ova odluka ne znači da će se odmah krenuti s dječjim vrtićem i da će ih potaknuti na rješavanje problema prostora za dječji vrtić. Također napominje da će Općine morati krenuti s udruživanjima.

Vijećnik Glavaćević navodi da on nije protiv ove odluke, ali da se otvara pino pitanja.

Vijećnik Kladarić navodi da ga je iznenadio ovaj prijedlog Odluke. Smatra da naša Općina ne može sama financirati dječji vrtić. Navodi da ostale Općine imaju riješeno pitanje prostora te da ako se sada krene s prikupljanjem potrebne dokumentacije, ne će proces biti gotov do 9 mjeseca.

Kako nema više pitanja i komentara, Predsjednik daje na glasanje 4. točku dnevnog reda.

Odluka o osnivanju vrtića je javnim glasovanjem jednoglasno usvojena (11 glasova ZA).

**TOČKA 5: Prijedlog Plana davanja koncesija na području Općine Velika Kopanica za 2021. godinu**

Predsjednik otvara 5. točku dnevnog reda i daje riječ načelniku.

Načelnik objašnjava da se u 2021. godini planira dati koncesija za obavljanje javne usluge prikupljanja, odvoza i zbrinjavanja miješanog i biorazgradivog komunalnog otpada na području naše Općine na 10 godina.

Kako nema nikakvih pitanja i komentara, Predsjednik daje 5. točku dnevnog reda na glasanje.

Plan davanja koncesija na području Općine Velika Kopanica za 2021. godinu se javnim glasovanjem jednoglasno usvaja (11 glasova ZA).

**TOČKA 6: Prijedlog Izmjene i dopune Odluke o grobljima na području Općine Velika Kopanica**

Predsjednik otvara 6. točku dnevnog reda i daje riječ komunalnom redaru.

Komunalni redar objašnjava da se nadopunjuje Odluka o grobljima kako bi naplatu korištenja mrtvačnica vršila uprava groblja, a da će se posebnom odlukom odrediti visina naknade za korištenje mrtvačnica. Čest je slučaj da se mrtvačnice koriste za pogrebe ljudi koji nisu s našeg područja. Apelira na Vijećnike iz Beravaca da razmisle o načinu regulacije beravačke mrtvačnice.

Kako nema nikakvih pitanja i komentar, Predsjednik daje 6. točku dnevnog reda na glasovanje.

Izmjena i dopuna Odluke o grobljima na području Općine Velika Kopanica je javnim glasovanjem jednoglasno usvojena (11 glasova ZA).

**TOČKA 7: Razno**

Predsjednik otvara 7. točku dnevnog reda i daje riječ načelniku.

Načelnika zahvaljuje Vijećnicima na usvajanju Proračuna za 2021. godinu. Navodi da zbog situacije sa Covidom ne će biti svečane sjednice, ali da će do kraja godine biti još jedna radna sjednica radi Rebalansa Proračuna za 2020. godinu. Izvještava da su u toku projekti izgradnje mrtvačnice u Maloj Kopanic, rekonstrukcije pješačkih staza u Beravcim, rekonstrukcije društvenog doma u Velikoj Kopanici.

Kako nema nikakvih pitanja, Predsjednik zaključuje sjednicu u 19:47h.

 Zapisničarka Predsjednik Općinskog vijeća

 **Marija Lolić, mag.soc. Tomislav Jagić, mag.ing.silv.**